CELEX: 32008R0708
Language: et
Date: 2008-07-24 00:00:00
Title: Komisjoni määrus (EÜ) nr 708/2008, 24. juuli 2008 , millega muudetakse määrust (EÜ) nr 1266/2007 seoses tingimustega, mille alusel tehakse erandeid teatavate vastuvõtlikku liiki kuuluvate loomade suhtes nõukogu direktiivis 2000/75/EÜ sätestatud väljaviimiskeelust (EMPs kohaldatav tekst)

25.7.2008   
            
            
               ET
            
            
               Euroopa Liidu Teataja
            
            
               L 197/18
            
         
      KOMISJONI MÄÄRUS (EÜ) nr 708/2008,
   24. juuli 2008,
   millega muudetakse määrust (EÜ) nr 1266/2007 seoses tingimustega, mille alusel tehakse erandeid teatavate vastuvõtlikku liiki kuuluvate loomade suhtes nõukogu direktiivis 2000/75/EÜ sätestatud väljaviimiskeelust
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. novembri 2000. aasta direktiivi 2000/75/EÜ, millega kehtestatakse erisätted lammaste katarraalse palaviku tõrjeks ja likvideerimiseks, (1) eriti selle artikli 9 lõike 1 punkti c, artikleid 11 ja 12 ning artikli 19 kolmandat lõiku,
   ning arvestades järgmist:
   
               (1)
            
            
               Komisjoni määruses (EÜ) nr 1266/2007 (2) on sätestatud lammaste katarraalse palavikuga seotud tõrje-, järelevalve- ja seire-eeskirjad ning loomade veo piirangud kitsendustega tsoonidesse ja sealt välja. Samuti on seal kindlaks määratud tingimused, mille alusel tehakse erandeid vastuvõtlike loomade ja nende sperma, munarakkude ja embrüote liikumise suhtes direktiiviga 2000/75/EÜ ettenähtud väljaviimiskeelust.
            
         
               (2)
            
            
               Uus teaduslik informatsioon, mida mitmed liikmesriigid on hiljuti saanud lammaste katarraalse palaviku viiruse patogeneesi kohta, osutab, et vähemalt serotüüp 8 puhul võib tõenäoliselt toimuda lammaste katarraalse palaviku levik läbi platsenta. Seetõttu tuleks säilitada määruses (EÜ) nr 1266/2007, mida on muudetud komisjoni määrusega nr 384/2008, (3) ettenähtud ettevaatusabinõud, et ennetada haiguse võimalikku levikut tiinete loomade või teatavate vastsündinud loomade kaudu.
            
         
               (3)
            
            
               Loomi, kes olid kas muundatud elusvaktsiiniga või inaktiveeritud vaktsiiniga vaktsineerimise tõttu immuunsed enne kunstlikku seemendamist või paaritamist, ei peeta lammaste katarraalse palaviku suhtes eriliseks ohuks, juhul kui vaktsineerimisest ja seemendamisest või paaritamisest on möödunud piisavalt aega. Määrus (EÜ) nr 1266/2007, mida on muudetud määrusega (EÜ) nr 384/2008, hõlmab ainult inaktiveeritud vaktsiinidega vaktsineeritud loomi.
            
         
               (4)
            
            
               Kuna hiljuti saadud esialgne teaduslik informatsioon ei osuta, et vähemalt 60 päeva enne seemendamist või paaritamist muundatud elusvaktsiiniga vaktsineeritud loomad kujutaksid lisaohtu, tuleks kõik inaktiveeritud vaktsiiniga või muundatud elusvaktsiiniga vaktsineeritud immuunsed loomad väljaviimiskeelust vabastada, juhul kui vaktsineerimisest ja seemendamisest või paaritamisest on möödunud piisavalt aega.
            
         
               (5)
            
            
               Loomad, kelle puhul ei ole täidetud kõik nõuded, mida tuleb määruse (EÜ) nr 1266/2007 artikli 8 lõike 1 kohaselt täita loomade üleviimise puhul kitsendustega tsoonis asuvast majandist teise, kitsendustega tsoonist väljaspool asuvasse majandisse, kuid keda eksporditakse kolmandatesse riikidesse, ei põhjusta ühenduses täiendavat terviseohtu, sest nad ei ole mõeldud ühenduse majandisse saatmiseks. Seepärast ei peaks nende väljumiskohtadesse liikumise suhtes kohaldatavad komisjoni 2. juuli 1993. aasta otsusega 93/444/EMÜ (teatavate kolmandatesse riikidesse eksportimiseks ette nähtud elusloomade ja toodete ühendusesisese kaubanduse üksikasjalike eeskirjade kohta) (4) ettenähtud nõuded olema rangemad kui määruse (EÜ) nr 1266/2007 artikli 8 lõikega 4 ettenähtud nõuded loomade tapamajja saatmise suhtes. Seetõttu ei tuleks nõuda lisasertifikaati määruse (EÜ) nr 1266/2007 III lisas sätestatud tingimuste kohta, kui loomadega on kaasas komisjoni otsuse 93/444/EMÜ kohane sertifikaat. Seetõttu tuleb viide otsusele 93/444/EMÜ määruse (EÜ) nr 1266/2007 III lisast välja jätta.
            
         
               (6)
            
            
               Kui loomade heaolu käsitlevate eeskirjade kohaselt on tapamajja või väljumiskohta veetavatele loomadele veo kestuse tõttu ette nähtud puhkeaeg, tuleb kõnealuste loomade veo suhtes ettenähtud erandeid kohaldada ainult siis, kui on võimalik tagada, et puhkeaeg leiab aset kontrollpunktis, mis asub päritolumajandiga samas kitsendustega tsoonis, sest ainult sellisel juhul ei kaasne kontrollpunktides otseveo katkestamisega lisariski.
            
         
               (7)
            
            
               Seepärast tuleks määrust (EÜ) nr 1266/2007 vastavalt muuta.
            
         
               (8)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1266/2007 muudetakse järgmiselt.
   
               1)
            
            
               Artiklit 8 muudetakse järgmiselt:
               
                           a)
                        
                        
                           lõike 4 punkt b asendatakse järgmisega:
                           
                                       „b)
                                    
                                    
                                       loomad transporditakse
                                       
                                                   —
                                                
                                                
                                                   veterinaari järelevalve all sihtkohaks olevasse tapamajja, kus nad tapetakse saabumisele järgneva 24 tunni jooksul ja
                                                
                                             
                                                   —
                                                
                                                
                                                   otse, välja arvatud juhul, kui määruse (EÜ) nr 1/2005 (5) kohaselt on ette nähtud puhkeaeg samas kitsendustega tsoonis asuvas kontrollpunktis.
                                                
                                             
                                 
                     
                           b)
                        
                        
                           lisatakse lõige 5a:
                           „5a.   Lõike 1 kohaselt sertifitseerimata loomade vedu kitsendustega tsoonis asuvast majandist otse otsuse 93/444/EMÜ artikli 1 lõike 2 punktis a määratletud väljumiskohta kolmandasse riiki eksportimiseks vabastatakse direktiivi 2000/75/EÜ artikli 9 lõike 1 punktis c ja artikli 10 punktis 1 kehtestatud väljaviimiskeelust tingimusel, et:
                           
                                       a)
                                    
                                    
                                       päritolumajandis ei ole registreeritud lammaste katarraalse palaviku juhte vähemalt 30 päeva enne loomade lähetamist;
                                    
                                 
                                       b)
                                    
                                    
                                       loomad transporditakse väljumiskohta:
                                       
                                                   —
                                                
                                                
                                                   ametliku järelevalve all ja
                                                
                                             
                                                   —
                                                
                                                
                                                   otse, välja arvatud juhul, kui määruse (EÜ) nr 1/2005 kohaselt on ette nähtud puhkeaeg samas kitsendustega tsoonis asuvas kontrollpunktis.”;
                                                
                                             
                                 
                     
                           c)
                        
                        
                           lõige 6 asendatakse järgmisega:
                           „6.   Käesoleva artikli lõigetes 1, 4 ja 5a osutatud loomade sperma, munarakkude ja embrüote puhul lisatakse direktiivides 64/432/EMÜ, 91/68/EMÜ ja 92/65/EMÜ sätestatud või otsuses 93/444/EMÜ osutatud asjakohastele veterinaarsertifikaatidele järgmine sõnastus:
                           „… (loomade sperma, munarakud ja embrüod – valida sobiv) on kooskõlas määruse (EÜ) nr 1266/2007 (artikli 8 lõike 1 punkti a, artikli 8 lõike 1 punkti b, artikli 8 lõike 4, artikli 8 lõike 5a – valida sobiv) … nõuetega”.”
                        
                     
         
               2)
            
            
               III lisa A jagu asendatakse käesoleva määruse lisaga.
            
         Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. juuli 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 327, 22.12.2000, lk 74. Direktiivi on viimati muudetud komisjoni otsusega 2007/729/EÜ (ELT L 294, 13.11.2007, lk 26).
   
      (2)  ELT L 283, 27.10.2007, lk 37. Määrust on viimati muudetud määrusega (EÜ) nr 394/2008 (ELT L 117, 1.5.2008, lk 22).
   
      (3)  ELT L 116, 30.4.2008, lk 3.
   
      (4)  EÜT L 208, 19.8.1993, lk 34.
   
      (5)  ELT L 3, 5.1.2005, lk 1.”;
   
      LISA
      
         „A.   Loomad
         Loomad peavad sihtkohta transportimise ajal Culicoides’i vektorite rünnaku eest kaitstud olema.
         Lisaks peab järgima vähemalt ühte järgmises seitsmes punktis esitatud tingimusest.
         1.   Loomi on hoitud V lisa kohaselt kindlaksmääratud hooajalise vektoritest vaba perioodi vältel kuni lähetamiseni vähemalt 60 päeva enne nende transportimise kuupäeva hooajati lammaste katarraalsest palavikust puutumata tsoonis ning neile on tehtud kooskõlas Maailma Loomatervishoiu Organisatsiooni (OIE) maismaaloomade diagnostiliste testide ja vaktsiinide käsiraamatuga (OIE käsiraamat) haigusetekitaja tuvastamise test, mille tulemused on negatiivsed ja mis on tehtud kõige rohkem seitse päeva enne transportimise kuupäeva.
         Haigusetekitaja tuvastamise test ei ole siiski vajalik liikmesriikide või liikmesriikide piirkondade puhul, mille kohta on piisavalt epidemioloogilisi andmeid, mis on saadud pärast järelevalveprogrammi rakendamist vähemalt kolmeaastase perioodi vältel ja mis põhjendavad V lisa kohaselt määratletud hooajalise vektoritest vaba perioodi kindlaksmääramist.
         Seda võimalust kasutavad liikmesriigid teatavad sellest komisjonile ja teistele liikmesriikidele toiduahela ja loomatervishoiu alalise komitee raames.
         Kui käesolevas punktis osutatud loomad on ette nähtud ühendusesiseseks kaubanduseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud asjakohastele veterinaarsertifikaatidele järgmine sõnastus:
         
            „Looma/loomi on hoitud hooajati lammaste katarraalsest palavikust puutumata tsoonis hooajalise vektoritest vaba perioodi vältel, mis algas … (lisada kuupäev), alates sünnist või vähemalt 60 päeva vältel kuni lähetamiseni olenevalt vajadusest (valida sobiv), ning neile on OIE käsiraamatu kohaselt seitse päeva enne transportimiskuupäeva võetud proove kasutades tehtud haigusetekitaja tuvastamise test, mille tulemused on negatiivsed kooskõlas määruse (EÜ) nr 1266/2007 III lisa A osa punktiga 1.”
         
         2.   Loomi on vähemalt 60 päeva enne lähetamiskuupäeva kaitstud vektorite rünnaku eest.
         Kui käesolevas punktis osutatud loomad on ette nähtud ühendusesiseseks kaubanduseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud asjakohastele veterinaarsertifikaatidele järgmine sõnastus:
         
            „Looma (loomade) seisukord vastab määruse (EÜ) nr 1266/2007 III lisa A osa punktile 2.”
         
         3.   Loomi on kuni lähetamiseni hoitud V lisa kohaselt määratletud hooajalise vektoritest vaba perioodi vältel hooajati lammaste katarraalsest palavikust puutumata tsoonis või neid on kaitstud vektorite rünnaku eest vähemalt 28 päeva, mille jooksul on neile tehtud kooskõlas OIE käsiraamatuga lammaste katarraalse palaviku viiruse rühma antikehade avastamiseks seroloogiline test, mille tulemused on negatiivsed ja mis on tehtud vähemalt 28 päeva jooksul pärast vektorite rünnaku eest kaitsmise perioodi algust või hooajalise vektoritest vaba perioodi algust.
         Kui käesolevas punktis osutatud loomad on ette nähtud ühendusesiseseks kaubanduseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud asjakohastele veterinaarsertifikaatidele järgmine sõnastus:
         
            „Looma(loomade) seisukord vastab määruse (EÜ) nr 1266/2007 III lisa A osa punktile 3.”
         
         4.   Loomi on kuni lähetamiseni hoitud V lisa kohaselt määratletud hooajalise vektoritest vaba perioodi vältel hooajati lammaste katarraalsest palavikust puutumata tsoonis või neid on kaitstud vektorite rünnaku eest vähemalt 14 päeva, mille jooksul on neile tehtud kooskõlas OIE käsiraamatuga haigusetekitaja tuvastamise test, mille tulemused on negatiivsed ja mis on tehtud vähemalt 14 päeva jooksul pärast vektorite rünnaku eest kaitsmise perioodi algust või hooajalise vektoritest vaba perioodi algust.
         Kui käesolevas punktis osutatud loomad on ette nähtud ühendusesiseseks kaubanduseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud asjakohastele veterinaarsertifikaatidele järgmine sõnastus:
         
            „Looma (loomade) seisukord vastab määruse (EÜ) nr 1266/2007 III lisa A osa punktile 4.”
         
         5.   Loomad on pärit pädeva asutuse poolt vastuvõetud vaktsineerimisprogrammi alusel vaktsineeritud karjast ning loomad on vaktsineeritud serotüübi/serotüüpide vastu, mis esineb/esinevad või võib/võivad esineda epidemioloogiliselt asjakohases geograafilises päritolupiirkonnas; loomadel kestab vaktsineerimisprogrammis heaks kiidetud vaktsiini spetsifikatsioonides tagatud immuunsusperiood ning loomad vastavad vähemalt ühele järgmistest tingimustest:
         
                     a)
                  
                  
                     neid on vaktsineeritud rohkem kui 60 päeva enne transportimiskuupäeva;
                  
               
                     b)
                  
                  
                     neid on vaktsineeritud inaktiveeritud vaktsiiniga vähemalt nii mitme päeva eest, kui vaktsineerimisprogrammis heaks kiidetud vaktsiini spetsifikatsioonides on immuunsuskaitse toime alguseks määratud, ning neile on tehtud kooskõlas OIE käsiraamatuga haigusetekitaja tuvastamise test, mille tulemused on negatiivsed ja mis on tehtud vähemalt 14 päeva pärast vaktsineerimisprogrammis heaks kiidetud vaktsiini spetsifikatsioonides sätestatud immuunsuskaitse toime algust;
                  
               
                     c)
                  
                  
                     nad olid varem vaktsineeritud ja neid on vaktsineerimisprogrammis heaks kiidetud vaktsiini spetsifikatsioonides tagatud immuunsusperioodi jooksul inaktiivse vaktsiiniga uuesti vaktsineeritud;
                  
               
                     d)
                  
                  
                     neid on hoitud V lisa kohaselt määratletud hooajalise vektoritest vaba perioodi jooksul hooajati lammaste katarraalsest palavikust puutumata tsoonis alates sünnist või vähemalt 60 päeva enne vaktsineerimiskuupäeva ning neid on vaktsineeritud inaktiivse vaktsiiniga vähemalt nii mitme päeva eest, kui vaktsineerimisprogrammis heaks kiidetud vaktsiini spetsifikatsioonides on immuunsuskaitse toime alguseks määratud.
                  
               Kui käesolevas punktis osutatud loomad on ette nähtud ühendusesiseseks kaubanduseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud asjakohastele veterinaarsertifikaatidele järgmine sõnastus:
         
            „Loom(ad) on vaktsineeritud lammaste katarraalse palaviku serotüübi/-tüüpide … (lisada serotüüp/-tüübid) vastu … (lisada vaktsiini nimi) inaktiveeritud vaktsiiniga/muundatud elusvaktsiiniga (valida sobiv) kooskõlas määruse (EÜ) nr 1266/2007 III lisa A osa punktiga 5.”
         
         6.   Loomi ei ole kunagi lammaste katarraalse palaviku vastu vaktsineeritud ja on kogu aeg hoitud epidemioloogiliselt asjakohases geograafilises päritolupiirkonnas, kus ei ole esinenud, ei esine või tõenäoliselt ei esine üle ühe serotüübi, ning:
         
                     a)
                  
                  
                     loomadele on kooskõlas OIE käsiraamatuga tehtud lammaste katarraalse palaviku viiruse serotüübi vastaste antikehade avastamiseks kaks seroloogilist testi, mille tulemused on positiivsed; esimene test tuleb teha 60–360 päeva enne transportimiskuupäeva võetud proove kasutades ja teine kõige rohkem seitse päeva enne transportimiskuupäeva võetud proove kasutades, või
                  
               
                     b)
                  
                  
                     loomadele on kooskõlas OIE käsiraamatuga tehtud lammaste katarraalse palaviku viiruse serotüübi vastaste antikehade avastamiseks seroloogiline test, mille tulemused on positiivsed (test tuleb teha vähemalt 30 päeva enne transportimiskuupäeva) ning loomadele on kooskõlas OIE käsiraamatuga tehtud haigusetekitaja tuvastamise test, mille tulemused on negatiivsed ja mis on tehtud kõige rohkem seitse päeva enne transportimiskuupäeva.
                  
               Kui käesolevas punktis osutatud loomad on ette nähtud ühendusesiseseks kaubanduseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud asjakohastele veterinaarsertifikaatidele järgmine sõnastus:
         
            „Loomale/loomadele on OIE käsiraamatu kohaselt tehtud seroloogiline test lammaste katarraalse palaviku viiruse serotüübi … (lisada serotüüp) vastaste antikehade avastamiseks kooskõlas määruse (EÜ) nr 1266/2007 III lisa A osa punktiga 6.”
         
         7.   Loomi ei ole kunagi lammaste katarraalse palaviku vastu vaktsineeritud ja neile on kooskõlas OIE käsiraamatuga tehtud kaks positiivse tulemusega piisavat seroloogilist testi, mis võimaldavad tuvastada katarraalse palaviku viiruse kõikidele esinevatele või asjaomases geograafilises päritolupiirkonnas tõenäoliselt esinevatele serotüüpidele omaseid antikehasid, ning
         
                     a)
                  
                  
                     esimene test peab olema tehtud 60–360 päeva enne transportimiskuupäeva võetud proove kasutades ja teine kõige rohkem seitse päeva enne transportimiskuupäeva võetud proove kasutades, või
                  
               
                     b)
                  
                  
                     vastava serotüübi seroloogiline test peab olema tehtud vähemalt 30 päeva enne transportimiskuupäeva ja loomadele on kooskõlas OIE käsiraamatuga tehtud haigusetekitaja tuvastamise test, mille tulemused on negatiivsed ja mis on tehtud kõige rohkem seitse päeva enne transportimiskuupäeva.
                  
               Kui käesolevas punktis osutatud loomad on ette nähtud ühendusesiseseks kaubanduseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud asjakohastele veterinaarsertifikaatidele järgmine sõnastus:
         
            „Loomale/loomadele on OIE käsiraamatu kohaselt tehtud lammaste katarraalse palaviku viiruse kõikide esinevate või tõenäoliselt esinevate serotüübi … (lisada serotüüp) vastaste antikehade avastamiseks spetsiaalne seroloogiline test kooskõlas määruse (EÜ) nr 1266/2007 III lisa A osa punktiga 7.”
         
         Tiinete loomade puhul peab vähemalt üks punktides 5, 6 ja 7 sätestatud tingimustest olema täidetud enne seemendamist või paaritamist või peab olema täidetud punktis 3 sätestatud tingimus ning vastav test peab olema tehtud kõige rohkem seitse päeva enne transportimise kuupäeva.
         Kui loomad on ette nähtud ühendusesiseseks kaubanduseks, lisatakse direktiivides 64/432/EMÜ, 91/68/EMÜ ja 92/65/EMÜ sätestatud asjakohastele veterinaarsertifikaatidele vajaduse korral üks järgmistest sõnastustest:
         
                      
                  
                  
                     „Loom(ad) ei ole tiine(d)” või
                  
               
                      
                  
                  
                     „Loom(ad) võib (võivad) olla tiined ja tema (nende) seisukord vastab … (enne seemendamist või paaritamist punktides 5, 6 ja 7 sätestatud tingimustele või punktis 3 sätestatud tingimustele – valida sobiv)”.”